המתכון נולד עבור רחל טלשיר, מעיתון הארץ, לסופגניה ללא גלוטן, שאינה מכילה רק עמילנים וגם טבעונית. האמת שבהתחלה חשבתי שזה בלתי אפשרי, ללא גלוטן? קטן עלי…אבל גם ללא גלוטן וגם טבעוני?
בסופו של יום, התברר לי שהשד אינו כזה נורא. רסק תפוח עץ, עושה עבודה נפלאה כתחליף ביצה ואת השמנת והחמאה, ניתן להמיר בקלות לשמנת צמחית.
כמו בכל המתכונים שלי, יש לנו שתי אופציות לקמח. ניתן להשתמש בתערובות קמחים מסדרת "שי של הטבע" (השתמשתי בקמח רב תכליתי – "שי של הטבע") או לערבב את הקמחים לבד.
במערבל עם וו לישה מערבבים את הקמח עם השמרים ורסק התפוחים.
מפעילים את המיקסר על מהירות נמוכה ומוסיפים בהדרגה את המים ואת השמנת לסירוגין (מתחילים עם המים).
מוסיפים בהדרגה את השמן.
לשים כ- 7 דקות עד קבלת בצק אחיד. הבצק צריך להיות מעט דביק.
קורצים כדורים במשקל של כ-100 גרם (כדור טניס או קצת פחות), מקמחים ממש מעט מסביב. מסדרים אותם על תבנית עם נייר אפייה, מכסים בניילון ומתפיחים כ- 45 דקות.
בסיר נמוך מחממים את השמן לחום נמוך/בינוני (כ150-170 מעלות). כמות השמן צריכה להיות בגובה של חצי סופגנייה לאחר התפחה, פחות או יותר.
מוצאים עושים חור במרכז הסופגניה ומוסיפים ריבה לפי הטעם או כל מילוי אחר.
מפזרים מעט אבקת סוכר.
האם אפשרי עם קרם קוקוס במקום שמנת צמחית?
כן בהחלט, הטעם של שמן הקוקוס (שהוא די עדין) ישתלב די טוב במקרה של סופגניה.
מתי שמים את הסוכר?
את הסוכר שמים עם כל היבשים.
שלום שי, אשמח לדעת מה ההבדל בין עמילן תפו"א לקמח תפו"א?
אין הבדל, זאת טעות די נפוצה.
השם הנכון לקמח תפו"א או טפיוקה הוא עמילן.
כן יש הבדל והוא גדול מאוד. אינני יודעת לגבי קמחים בישראל , אך כאן בארה״ב יד קמח תפו״א ויש עמילן תפוא״א. עמילן תפו״א דומה לעמילן טפיוקה, ואילו קמח תפו״א הוא לא עמילני, הוא יותר גרגירי דק מאוד והוא בצבע צהבהב. מי שמתגורר בחו״ל חייב לדעת שאם ישתמש בקמח תפו״א התוצאה אפילו לא תהיה קרובה למקור. רק לידיעת תושבי חו״ל.